Pressemeddelelse

December 2015

Peugeot kickstarter det nye år med nytårskur

den 2.-3.januar

**Nytår er både en afslutning og en begyndelse: man sætter et smukt punktum for året, der gik og samtidig kigger man fremad mod nye mål og nye eventyr. Peugeot-forhandlerne landet over siger tak for det gamle år til de rekordmange Peugeot-kunder og lader traditionen tro champagnepropperne springe for at fejre det nye år. Det sker i weekenden den 2.-3. januar kl. 11-16, hvor der bydes på nytårslækkerier, både til ganen og til vejen.**

**Peugeot 208 er kørt ind i danskernes hjerter**

Mere end 7.500 kunder købte i 2015 en ny Peugeot 208 og det betyder, at den er den mest solgte bil i sin klasse\*. Det fejres med en attraktiv kampagnemodel: Peugeot 208 Envy, der er spækket med kvalitetsudstyr til en samlet værdi af 30.000 kr.: klimaanlæg, 15” Azote alufælge, eksklusive mørktonede ruder, læderrat og ikke mindst panoramaglastag, der giver masser af lys i kabinen. Peugeot 208 Envy 5-dørs fås både med 1.2 VTi benzinmotor 82 hk til en pris på 149.990 kr. og med 1.6 BlueHDi 100 hk til 164.990 kr.

Foretrækker man privatleasing og den økonomiske tryghed, der følger med dette, kan Peugeot 208 Envy 1.6 BlueHDi 100 hk også privatleases. Udbetalingen er på blot 4.995 kr. og den månedlige ydelse er på 2.195 kr. Leasingperioden er på 36 måneder og indbefatter 15.000 km kørsel årligt. Netop denne udgave tilbyder klassens bedste brændstoføkonomi, idet den kører op til 33,3 km/l - og det betyder en årlig ejerafgift på blot 260 kr.

**Peugeot 308 som lækker kampagnemodel**

Nytåret skydes ind i galla, og derfor præsenterer Peugeot en særlig kampagnemodel af den nye bestseller i mellemklassen: 308 Style Limited. Den er særligt stylet med ekstra luksusudstyr, som panoramaglastag, sportsæder for, indbygget navigation, mørtonede ruder, el-sammenklappelige sidespejle, tågeforlygter og 16” alufælge, der sammen med kromlisterne fuldender bilens design.

308 Style Limited er udstyret med Peugeots effektive BlueHDi motor, der yder 120 hk og kører helt op til 32,3 km/l. Prisen for 308 Style Limited 5-dørs er 259.990 kr. og således får man udstyr til en værdi af 28.000 kr. uden beregning.

**Veludstyret Peugeot 108**

Nytåret skydes også ind med en attraktiv pris på en topudstyret Peugeot 108. Allure-udgaven, der indbefatter: 15” alufælge, radio med 7” touch skærm, tågeforlygter, fartbegrænser, omdrejningstæller, el-sidespejle med varme og læderrat, fås til 92.990 kr., hvilket er lig med en besparelse på 20.000 kr.

Ikke kun nytårets fyrværkeri er et væld af farver, det gælder også Peugeots Colour-leasing, hvor man kan lease 108 i mange forskellige farver, til ligeså mange attraktive priser. Eksempelvis en Peugeot 108 Active 1.0 e-VTi 69 hk 5-dørs i hvid lakering med en udbetaling på 1.495 kr. og en månedlig ydelse på 1.495 kr. Leasingperioden er 36 mdr. og gælder 15.000 km kørsel årligt.

Peugeot-forhandlerne glæder sig til at fejre det nye år med både nye og eksisterende kunder - og ikke mindst til at vise endnu flere spændende modeller.

\*Kilde: De danske bilimportører pr. 18.12. 2015.